PATVIRTINTA

 Vilniaus rajono savivaldybės

 Administracijos direktorės

 2023 m. kovo 1 d.

 įsakymu Nr. A27(1)-595

 Priedas Nr. 10

**Vilniaus rajono savivaldybės administracijos Medininkų seniūnijos**

**2023 m. veiklos planas**

1. **Vilniaus rajono savivaldybės administracijos Medininkų seniūnijos aplinka.**
	1. Seniūnijos plotas, miestelių, kaimų trumpa charakteristika.

Medininkų seniūnija yra įsikūrusi į rytus nuo Vilniaus abiejose magistralės Vilnius-Minskas pusėse. Turi 9 km bendros sienos su Baltarusija.

Plotas: 6 295,5 ha, iš jų 5 001 ha užima žemės ūkio naudmenos, 1 080 ha – miškai, 4,2 ha vandenys ir kitos paskirties plotai.

Seniūnijos centras – Medininkų k. Seniūnijoje yra 37 kaimai, didesni iš jų: Padvarionių k., Slabados k., Pilkapių k.

 1.2. Seniūnijos gyventojai (einamųjų metų sausio 1 d. duomenimis).

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 787 |
| Pensinio amžiaus | 205 |
| Vienišų asmenų | 11 |
| Vienišų nusenusių | 10 |
| Daugiau nei 75 m. amžiaus | 74 |
| Suaugusiųjų neįgaliųjų | 86 |
| Vaikų su negalia iki 18 m. | 3 |
| Darbingo amžiaus neįgaliųjų | 69 |
| Socialinę atskirtį patiriančios šeimos | 6 |

 1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Seniūnijos gyvenamosios vietovės suskirstytos į 5 seniūnaitijas ir išrinkti kiekvienos seniūnaitijos seniūnaičiai:

**Laibiškių** **seniūnaitija** (Laibiškių k., Didžiųjų Laibiškių k., Klinkų k., Naujadvario k., Bielazariškių k., Pikčiūnų k., Jociūnų k., Mažųjų Katutiškių k., Makutiškių k.) - seniūnaitis Ivan Veršalovič;

**Medininkų seniūnaitija** (Medininkų k.) - seniūnaitis Lech Leonovič;

**Padvarionių seniūnaitija** (Padvarionių k., Bajorų k., Beržytės k., Juozapinės k., Alaburdiškių vs., Andreliškių vs., Paalaburdiškių vs., Dainavos k., Šakiškių k., Keipūnų k., Varniškių k., Tarpučių k.) - seniūnaitis Tadeuš Kucevič;

**Slabadkos seniūnaitija** (Dvarčių k., Slabadkos k., Kuosinės III k., Kuosinės II k., Kuosinės I k., Pilkapių k., Bikiškės k., Medininkų kaimo vienkiemiai, Pasieniečių g, Pranciškonų g. Nr. 26A, 24, 26 - seniūnaitis Valentin Tyškevič;

**Slabados seniūnaitija** (Slabados k., Kalvių k., Vaitkiškių k., Baušiškių k., Pakalnės k., Šutinių k., Šalkiškių k., Lazankos k.) - seniūnaitis Regina Sakovič.

2019 metais išrinktų seniūnaičių kadencija yra 4 metai.

Seniūnijos teritorijoje veikia Medininkų bendruomenė.

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijos teritorijoje veikia Medininkų Šv. Kazimiero gimnazija kurioje mokosi 24 moksleiviai, mokykloje dėstoma lenkų kalba, taip pat yra Medininkų gimnazijos ikimokyklinio ugdymo skyrius, kurį lanko 22 vaikų ir yra sudarytos lenkų bei lietuvių ugdoma kalba grupės.

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Medininkų seniūnijoje yra Rudaminos daugiafunkcinio kultūros centro Medininkų skyrius, biblioteka (knygų fondas – 9315, skaitytojų -128), Švč. Trejybės ir Šv. Kazimiero bažnyčia, Medininkų bendrosios praktikos gydytojo kabinetas.

 1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra penkios kapinės – Bielazariškių k. (0,08 ha) vykdomas laidojimas, Slabados k. (0,12 ha) nevykdomas laidojimas, Laibiškių k. (0,40 ha) nevykdomas laidojimas, Keipūnų k. (0,05 ha) vykdomas laidojimas, Medininkų k. (3,24 ha) vykdomas laidojimas.

Medininkų kaime yra Medininkų pilis ir pilies muziejus, Marmuriniai kryžiai 1991 m. liepos 31 d. Medininkų žudynėse nužudytų muitininkų atminimui bei Medininkų botaninis draustinis.

Aukščiausia Lietuvos vieta – Aukštojo kalva, esanti Juozapinės kaime Juozapinės geomorfologiniame draustinyje. Kalvos aukštis siekia 293,84 metrus virš Baltijos jūros lygio. Visai šalia šios kalvos yra Juozapinės kalnas (292,83 m), ant Juozapinės kalno stovi Paminklinis akmuo Lietuvos karaliui Mindaugui.

Medininkų kaime veikia dvi parduotuvės ir dvi kavinės.

 1.7. Seniūnijos teritorijoje esančios įmonės (veiklos pobūdis, darbuotojų sk.).

Medininkų k. veikia įmonė G. Tankeliun „Hegvita“- veiklos sritis: žemės ūkio technika, logistikos paslaugos, transporto paslaugos, UAB „Trumtransa“ - teikianti logistikos paslaugos, automobilių prekyba, transporto paslaugos, UAB „VESTIMENTA“ – buitine chemija, drabužių mažmeninė prekyba specializuotuose parduotuvėse, UAB „Durga“ veiklos sritis: muitinių paslaugos, muitinės, sandėliavimas, Vilniaus teritorinės muitinės Medininkų kelio postas, Pasieniečių mokykla. Bajorų kaime yra Padvarionių užkarda.

1. **Vilniaus rajono savivaldybės administracijos Medininkų seniūnijos vidinė struktūra, valdomi ištekliai.**

 2.1. Medininkų seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Medininkų seniūnija siekia: aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

 2.2. Seniūnijos vidinė struktūra (darbuotojų skaičius, pareigos).

Medininkų seniūnijos vidinė struktūra: seniūnas, vyriausiasis raštvedys, vyresnysis finansininkas, vyresnysis specialistas (žemės ūkio specialistas), vyresnysis specialistas, specialistas, valytojas, kapinių prižiūrėtojas, kiemsargis (3 etatai), kūrikas (2 etatai). Seniūnijos darbuotojai yra pasirašytinai susipažinę su: seniūnijos veiklos nuostatais, savo pareigybės aprašymais, patvirtintomis savivaldybės administracijos darbo tvarkos taisyklėmis, kurių tikslas – užtikrinti geresnį darbo organizavimą, racionalų darbo laiko naudojimą bei darbo drausmę.

 2.3. Seniūnijos turtas apskaitomas seniūnijos balanse, lėšos.

Seniūnijos ilgalaikis turtas 1982492,86 Eur.

2.4.Užimtumo didinimo programa (lėšos, įdarbinta žmonių, veikla).

Užimtumo didinimo programai 2023 metams lėšos nenumatytos.

1. **Vilniaus rajono savivaldybės administracijos Medininkų seniūnijos misija, vizija.**

 3.1. Seniūnijos misija.

Tenkinant Vilniaus rajono savivaldybės administracijos Medininkų seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu.

 3.2. Seniūnijos vizija.

Vilniaus rajono savivaldybės administracijos Medininkų seniūnija - tai Vilniaus rajono dalis, turtinga natūralios ir sveikos gamtos išteklių. Čia sutelkti draugiški bendruomenės nariai gyvena, dirba ir kuria patogioje ir saugioje aplinkoje. Rūpintis seniūnijos ir gyventojų gerove, numatoma kurti saugią ir patogią gyvenamąją aplinką.

 3.3. Einamųjų metų seniūnijos metinio veiklos plano tikslai.

1. Medininkų kapinių teritorijos aptvėrimo darbų užbaigimas;
2. Atlikti vietinės reikšmės kelių ir gatvių profiliavimą, remonto ir priežiūros darbus;
3. Viešųjų erdvių priežiūrą ir teritorijos tvarkymas;
4. Atlikti avarinių medžių išpjovimo darbus.
5. **Einamųjų metų KPPP ir Vietos bendruomenių savivaldos programos lėšų poreikis.**

 4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

KPPP planuojamas lėšų poreikis yra 86000 eurų. Planuojamas seniūnijai priklausančio kelio atkarpos asfaltavimas: Padvarionių k., Padvarionių g.

 4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Vietos bendruomenių savivaldos programos lėšų poreikis neplanuojamas.

 4.3. Iš savivaldybės biudžeto skirtos lėšos įsiskolinimams dengti.

Seniūnija įsiskolinimų neturi.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos** **lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)**  |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Medininkų k., Pilkapių k., Padvarionių k., Laibiškių k., Dainavos k., Šakiškių k., Kuosinės I k., Kuosinės III k., Slabados k., Bajorų k., Klinkų k., Keipūnų k., Šutinių k., Šalkiškių k., Dvarčių k. Slabadkos k., Naujadvario k., Vaitkiškių k. | 70.0 |  |  | 70.0 |  | 70.0 |  |
| **Valdymo programa (04)**  |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas Savivaldybės funkcijų vykdymui** |
| 04 | 01 | 01 | 04 | Seniūnijų darbo organizavimas | Vykdoma nuolat | 163,8 |  | 0.3 | 164,1 |  | 164,1 |  |
| 04. | 01. | 02. | 14 | Žemės ūkio funkcijų vykdymas | Vykdoma nuolat | 22,1 |  |  | 22,1 |  | 22,1 |  |
| **Programos pavadinimas Saugios ir švarios gyvenamosios aplinkos kūrimo programa (05)** |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 02 | **Palaikyti rajone švarią aplinką** |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Vykdoma nuolat | 2.0 |  |  | 2.0 |  | 2.0 |  |
| 05 | 01 | 02. | 06 | Viešųjų erdvių (kapinių, poilsio zonų ir pan.) tvarkymas seniūnijose | Vykdoma nuolat | 232,2 |  |  | 232,2 |  | 232,2 |  |
| **Programos pavadinimas Socialinės atskirties mažinimo programa (08)** |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 | **Teikti socialinę paramą** |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 20,6 |  |  | 20,6 |  | 20,6 |  |

 Seniūnė Renata Bogdanovič

 Vyresnioji finansininkė Teresa Švaikovska